علنات وزارة الصحة على تسجيل 71 إصابة جديدة بفيروس كورونا المستجد فهذ 24 ساعة الأخيرة، أي من الستة دلعشية لبارح الخميس حتى للستة دالعشية اليوم الجمعة، وهكذا وصل عدد المصابين فالمجموع لـ7714. وقال مسؤول فوزارة الصحة، فالندوة اليومية للترصد الوبائي لفيروس كورونا المستجد، أنه تسجلات 76 حالة شفاء اليوم، ووصل المجموع لـ5271 حالة، أي بنسبة تعافي وصلات لـ68,3 فالمية. واليوم ما تسجلات حتى وفاة جديدة، واستقر المجموع ف202، أي نسبة الإماتة استقرات ف2,6 فالمية. وفهذ 24 ساعة جهة كازا سجلات 49 إصابة، موراها طنجة تطوان الحسيمة ب13 إصابة، ثم جهة مراكش آسفي ب6 إصابات، وجهة الرباط سلا ب2 حالات، والجهة الشرقية بحالة وحدة، بينما ماسجلات الجهات الأخرى حتى إصابة. من هذ 71 حالة اللي تسجلو اليوم، تم اكتشاف 76 عن طريق عملية تتبع المخالطين، ووصل عدد المخالطين اللي تم التتبع ديالهم منذ ظهور الوباء لـ43172، ودابا مازالين 6322 رهن التتبع. وأكد مسؤول وزارة الصحة، فالندوة دائما، أن الحالات النشيطة بلغ عددها 2241، وأن نسبة المصابين الذكور بلغات 59 فالمية، والنساء 41، بينما متوسط العمر ديال المصابين تحدد ف35 عام. وبالنسبة للوضعية الصحية ديال الحالات النشيطة، ف1,4 فالمية منهم فحالة حرجة، و7 فالمية عندهم أعراض متوسطة و91,6 باعراض طفيفة او بدون أعراض. والوزارة استبعدات فالمجموع 182347 حالة إصابة بالفيروس، بعد ما خرجات تحاليلهم سلبية. وهذا التوزيع ديال الإصابات حسب الجهات بالنسبة المئوية: 
الحصيلة الوبائية لكورونا فهاد 24 ساعة: 71 تصابو و76 تشافو وحتى واحد ما مات.. الطوطال: 7714 حالة و202 متوفي و5271 متعافي.. وكازا اللي سجلات اكبر عدد من الاصابات